Predlog SKLEP SVETA o stališču, ki ga je treba v imenu Evropske unije sprejeti v Skupnem odboru EGP glede spremembe Priloge XX (Okolje) k Sporazumu EGP /* COM/2014/0303 final - 2014/0157 (NLE) */





OBRAZLOŽITVENI MEMORANDUM 1. OZADJE PREDLOGA Skupni odbor EGP mora za zagotovitev potrebne pravne varnosti in homogenosti notranjega trga vso ustrezno zakonodajo EU v najkrajšem možnem času po njenem sprejetju vključiti v Sporazum EGP. Člen 78 Sporazuma EGP določa, da morajo pogodbenice okrepiti in razširiti sodelovanje v okviru dejavnosti Unije, med drugim na področju okolja. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Namen osnutka sklepa Skupnega odbora EGP (priloženega predlogu sklepa Sveta) je spremeniti Prilogo XX (Okolje) k Sporazumu EGP, da se sodelovanje pogodbenic razširi na področje okolja. Da bi se to doseglo, je treba v Sporazum EGP vključiti Direktivo 2009/128/ES Evropskega parlamenta in Sveta z dne 21. oktobra 2009 o določitvi okvira za ukrepe Skupnosti za doseganje trajnostne rabe pesticidov [1]. Prilogo XX (Okolje) k Sporazumu EGP bi bilo zato treba ustrezno spremeniti. Treba je opozoriti, da mora Svet sprejeti stališče EU, saj pomeni odstopanje od zakonodaje EU. Norveška ima nacionalni akcijski načrt o zmanjšanem tveganju uporabe pesticidov za obdobje 2010–2014. Sedanji akcijski načrt je četrti nacionalni načrt, ki se osredotoča na zmanjšanje uporabe in tveganj, povezanih z uporabo fitofarmacevtskih sredstev. Akcijski načrt v veliki meri izpolnjuje zahteve Direktive. Več projektov poteka do konca leta 2014. Poleg tega je bilo zaradi fiksnega cikla financiranja že odločeno, kateri projekti bodo v letu 2014 obravnavani prednostno. Zato je potreben čas po 31. decembru 2014, da se analizirajo rezultati tekočih projektov in pripravi nov nacionalni akcijski načrt. Zato Efta predlaga naslednjo prilagoditev v zvezi s členom 4(2) Direktive v osnutku sklepa Skupnega odbora, ki Norveški omogoča dovolj časa za pripravo novega nacionalnega akcijskega načrta: „v zvezi z Norveško se besedilo „26. novembra 2012“ nadomesti z besedilom „1. januarja 2016“. 3. PRAVNI ELEMENTI PREDLOGA V členu 1(3) Uredbe Sveta (ES) št. 2894/94 o pravilih za izvajanje Sporazuma EGP je določeno, da Svet v imenu Unije na predlog Komisije določi stališče glede takih sklepov. Komisija predloži osnutek sklepa Skupnega odbora EGP kot stališče Unije Svetu v odobritev. Komisija upa, da bo lahko stališče v najkrajšem možnem času predstavila v Skupnem odboru EGP. 2014/0157 (NLE) Predlog SKLEP SVETA o stališču, ki ga je treba v imenu Evropske unije sprejeti v Skupnem odboru EGP glede spremembe Priloge XX (Okolje) k Sporazumu EGP SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 175(1) v povezavi s členom 218(9) Pogodbe, ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru[2], zlasti člena 1(3) Uredbe, ob upoštevanju predloga Evropske komisije, ob upoštevanju naslednjega: (1) Sporazum o Evropskem gospodarskem prostoru[3] (v nadaljnjem besedilu: Sporazum EGP) je začel veljati 1. januarja 1994. (2) V skladu s členom 98 Sporazuma EGP se lahko Skupni odbor EGP med drugim odloči spremeniti Prilogo XX (Okolje) k Sporazumu EGP. (3) Direktivo 2009/128/ES Evropskega parlamenta in Sveta[4] je treba vključiti v Sporazum EGP. (4) Prilogo XX (Okolje) k Sporazumu EGP bi bilo zato treba ustrezno spremeniti. (5) Stališče Unije v Skupnem odboru EGP bi zato moralo temeljiti na priloženem osnutku sklepa – SPREJEL NASLEDNJI SKLEP: Člen 1 Stališče, ki se v imenu Evropske unije sprejme v Skupnem odboru EGP glede predlagane spremembe Priloge XX (Okolje) k Sporazumu EGP, temelji na osnutku sklepa Skupnega odbora EGP, priloženega temu sklepu. Člen 2 Ta sklep začne veljati na dan sprejetja. V Bruslju, Za Svet Predsednik [1] UL L 309, 24.11.2009, str. 71. [2] UL L 305, 30.11.1994, str. 6. [3] UL L 1, 3.1.1994, str. 3. [4] DIREKTIVA 2009/128/ES EVROPSKEGA PARLAMENTA IN SVETA (UL L 309, 24.11.2009, str. 71) PRILOGA SKLEP SKUPNEGA ODBORA EGP št. .../2014 z dne o spremembi Priloge XX (Okolje) k Sporazumu EGP SKUPNI ODBOR EGP JE – ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP), zlasti člena 98 Sporazuma EGP, ob upoštevanju naslednjega: (1) Direktivo 2009/128/ES Evropskega parlamenta in Sveta z dne 21. oktobra 2009 o določitvi okvira za ukrepe Skupnosti za doseganje trajnostne rabe pesticidov[1], kakor jo spreminja UL L 161, 29.6.2010, str.11, je treba vključiti v Sporazum EGP . (2) Prilogo XX k Sporazumu EGP je zato treba ustrezno spremeniti – SPREJEL NASLEDNJI SKLEP: Člen 1 Za točko 1k (Direktiva 2003/35/ES Evropskega parlamenta in Sveta) Priloge XX k Sporazumu EGP se vstavi naslednje: „1l. 32009 L 0128: Direktiva 2009/128/ES Evropskega parlamenta in Sveta z dne 21. oktobra 2009 o določitvi okvira za ukrepe Skupnosti za doseganje trajnostne rabe pesticidov (UL L 309, 24.11.2009, str. 71), kakor jo spreminja UL L 161, 29.6.2010, str. 11. V tem sporazumu veljajo določbe Direktive v skladu z naslednjo prilagoditvijo: V zvezi z Norveško se besedilo „26. novembra 2012“ v členu 4(2) nadomesti z besedilom „1. januarja 2016“.“ Člen 2 Besedilo Direktive 2009/128/ES, kakor je bilo popravljeno z UL L 161, 29.6.2010, str. 11, v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno. Člen 3 Ta sklep začne veljati […], pod pogojem, da so bila predložena vsa uradna obvestila v skladu s členom 103(1) Sporazuma EGP*, ali na dan začetka veljavnosti Sklepa Skupnega odbora EGP št. .../... z dne ...[2] [o vključitvi Uredbe (ES) št. 1107/2009], če slednje nastopi pozneje. Člen 4 Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije. V Bruslju, Za Skupni odbor EGP Predsednik Sekretarja Skupnega odbora EGP [1] UL L 309, 24.11.2009, str. 71. [2] UL L… *[Navedena ni nobena ustavna zahteva.] [Navedene so ustavne zahteve.]